
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 2ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 3/2012
ΘΕΜΑ:  Προσωρινή διακοπή κυκλοφορίας σε οδούς ενόψει της εορτής του Πολιούχου της Πόλεως Αγίου Χαραλάμπους                                            

    Στον Πύργο και στο Δημοτικό Κατάστημα σήμερα στις 2 του μηνός Φεβρουαρίου, του έτους 2012, ημέρα Πέμπτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 3805/27-1-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 32 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Τζίνη Διονυσία, 14. Φραγκαντώνης Παναγιώτης, 15. Μπίρμπας Κων/νος, 16. Ανδρικόπουλος Ανδρέας, 17. Ανδρικόπουλος Φώτιος, 18. Αντωνέλος Δημήτριος, 19. Αργυρόπουλος Ιωάννης του Παναγιώτη, 20. Μποσμής Κων/νος, 21. Ρωμαίος Στέφανος, 22. Λιατσής Γαβριήλ – Επικεφαλής της Μείζονος Μειοψηφίας, 23. Δημόπουλος Φώτιος, 24. Ανδριόλας Γεώργιος, 25. Κουρμπανάς Γεώργιος, 26. Λιατσής Δημήτριος, 27. Γεράνιος Κων/νος, 28. Αγγελακοπούλου Ανδριάνα, 29. Γιάνναρος Χρήστος – Επικεφαλής της παράταξης «Λαϊκή συσπείρωση», 30. Καραμπέτσος Αθανάσιος, 31. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 32. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΩΝ:
1. Γιαννακούλιας Θεόδωρος, ο οποίος δεν προσήλθε, αν και η πρόσκληση τους επιδόθηκε νομίμως.

    Επίσης προσκλήθηκαν στη συνεδρίαση με την υπ’ αριθμ. 3805/27-1-2012 έγγραφη πρόσκληση του Προέδρου, ο Πρόεδρος της Δ.Κ. Πύργου κος Δαρζέντας Σπυρίδων ο οποίος δεν προσήλθε.  

    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.
---------

    Ακολούθως ο Πρόεδρος σύμφωνα με το άρθρο 67 παρ. 7 του Ν. 3852/2010 έθεσε υπόψη του Δημοτικού Συμβουλίου το 1ο θέμα προ ημερήσιας διάταξης με τίτλο: «Προσωρινή διακοπή κυκλοφορίας σε οδούς, ενόψει της εορτής του Πολιούχου της πόλεως Αγίου Χαραλάμπους» και ζήτησε από το σώμα την έγκριση του κατεπείγοντος του θέματος, για την ομαλή λειτουργία της εμποροπανήγυρης που πραγματοποιείται στα πλαίσια του εορτασμού. 
    Το Δημοτικό Συμβούλιο ομόφωνα ενέκρινε το κατεπείγον του θέματος.
    Εν συνεχεία ο Πρόεδρος ανέφερε ότι η Επιτροπή Ποιότητας Ζωής με την υπ’ αριθμ. 2/2012 απόφασή της, έλαβε υπόψη της:

Α. Την υπ’ αριθμ. 589/23-1-2012 αίτηση της Δημοτικής Επιχείρησης Πύργου (Δ. Ε. Π. ΑΕ Ο.Τ.Α.) με την οποία αιτείται το προσωρινό κλείσιμο της οδού Ρήγα Φεραίου για την τέλεση εμποροπανήγυρης ενόψει του εορτασμού του Πολιούχου Πύργου Αγ. Χαραλάμπους.
Β. Το υπ’ αριθμ. 2501/10/1247-α/2011 έγγραφο του Τμήματος Τροχαίας το οποίο αναφέρει ότι: «....Για λόγους παράδοσης και εθιμοτυπίας, συνηγορούμε για την προσωρινή διακοπή της κυκλοφορίας επί της ενταύθα οδού Ρήγα Φεραίου και από το ύψος της από τη διασταύρωση της με την οδό Γιαννιτσών έως την διασταύρωσή της με την οδό 28ης Οκτωβρίου για τη διενέργεια της εμποροπανηγύρεως του πολιούχου της πόλεως Πύργου «Αγίου Χαραλάμπους».
Γ. Την υπ’ αριθμ. 9/2012 απόφαση της Δημοτικής Κοινότητας Πύργου η οποία εισηγείται προς την επιτροπή ποιότητας ζωής την προσωρινή διακοπή της κυκλοφορίας επί της οδού Ρήγα Φεραίου και συγκεκριμένα από την διασταύρωσή της με την οδό Γιαννιτσών έως την διασταύρωσή της με την οδό 28ης Οκτωβρίου, ενόψει της εορτής του Πολιούχου της πόλεως του Πύργου Αγ. Χαραλάμπους.

      Ε ι σ η γ ε ί τ α ι  στο Δημοτικό Συμβούλιο την προσωρινή διακοπή της κυκλοφορίας, επί της ενταύθα οδού Ρήγα Φεραίου και από το ύψος της από τη διασταύρωση της με την οδό Γιαννιτσών έως την διασταύρωσή της με την οδό 28ης Οκτωβρίου, για την διενέργεια της εμποροπανήγυρης του Πολιούχου της πόλεως του Πύργου, Αγίου Χαραλάμπους.
    Κατόπιν των ανωτέρω ο Πρόεδρος κάλεσε το σώμα να αποφασίσει επί του ανωτέρω θέματος.

Το Δημοτικό Συμβούλιο Πύργου

    Έχοντας υπόψη:

· Τις διατάξεις του άρθρου 79 του ΚΔΚ (Ν.3463/2006) 

· Τις διατάξεις του άρθρου 75 κεφ.Ι του ΚΔΚ (Ν.3463/2006) περίπτωση 3 τομέας γ΄» Ποιότητας Ζωής και Εύρυθμης λειτουργίας πόλεων και οικισμών», όπως συμπληρώθηκε με το άρθρο 94 του Ν.3852/2010

· Το υπ’ αριθμ. 2501/10/1247-α/2011 έγγραφο του Τμήματος Τροχαίας

· Την υπ’ αριθμ. 9/2012 απόφαση της Δ. Κ. Πύργου (η οποία βάσει του άρθρου 87 του Ν.3852/2010 απεστάλη στο γραφείο Δημάρχου και μέσω αυτού, με το αριθμ. 53Δ/27-1-2012 έγγραφο, στην Επιτροπή Ποιότητας Ζωής)

· Την υπ’ αριθμ. 2/2012 απόφαση της Ε.Π.Ζ., μετά από διαλογική συζήτηση

                                        Α π ο φ α σ ί ζ ε ι

    Ομόφωνα, εγκρίνει:

-  Το κατεπείγον του θέματος

-  Την προσωρινή διακοπή (9 και 10 Φεβρουαρίου 2012) της κυκλοφορίας, επί της ενταύθα οδού Ρήγα Φεραίου και από το ύψος της από τη διασταύρωση της με την οδό Γιαννιτσών έως την διασταύρωσή της με την οδό 28ης Οκτωβρίου, για την διενέργεια της εμποροπανήγυρης του Πολιούχου της πόλεως του Πύργου, Αγίου Χαραλάμπους.

Η παρούσα απόφαση έλαβε αύξοντα αριθμό 3/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ                     ΤΑ ΜΕΛΗ                Ο ΓΡΑΜΜΑΤΕΑΣ

Ακριβές Απόσπασμα

Εκ των πρακτικών του Δ.Σ.

Πύργος  7 – 2 - 2012
Ο ΔΗΜΑΡΧΟΣ

Μ.Ε.Δ. 
